# Projektas

# ŠILUTĖS RAJONO savivaldybės taryba

**SPRENDIMAS**

**DĖL ŠILUTĖS RAJONO SAVIVALDYBĖS TARYBOS 2018 M. GRUODŽIO 20 D. SPRENDIMO NR. T1-1193 „DĖL ŠILUTĖS RAJONO SAVIVALDYBĖS 2019-2021 M. STRATEGINIO VEIKLOS PLANO PATVIRTINIMO“ PAKEITIMO**

2019 m. liepos d. Nr. T1-

### Šilutė

## Vadovaudamasi Lietuvos Respublikos vietos savivaldos įstatymo 16 straipsnio 2 dalies 40 punktu, 18 straipsnio 1 dalimi bei remdamasi Šilutės rajono savivaldybės tarybos 2013 m. liepos 25 d. sprendimu Nr. T1-849 patvirtinta Šilutės rajono savivaldybės strateginio planavimo metodika, Šilutės rajono savivaldybės taryba nusprendžia:

Pakeisti Šilutės rajono savivaldybės 2019-2021 m. strateginį veiklos planą, patvirtintą Šilutės rajono savivaldybės tarybos 2018 m. gruodžio 20 d. sprendimu Nr. T1-1193 „Dėl Šilutės rajono savivaldybės 2019-2021 m. strateginio veiklos plano patvirtinimo“ [(pridedama)](PPS02_priedas.xlsx):

1. Papildyti (08) Investicijų pritraukimo ir verslo vystymo programą priemone 08.01.01.89 2014-2020 metų INTERREG V-A Lietuvos ir Latvijos bendradarbiavimo per sieną programos projektas „Šilutės ir Saldus miestų kultūros paveldo objektų pritaikymas turistiniams bei kultūriniams poreikiams“.
2. Papildyti (08) Investicijų pritraukimo ir verslo vystymo programą priemone 08.01.01.90 „Šyšos upės senvagės II dalies ir Pievų g. demontuojamų garažų užterštų teritorijų sutvarkymas Šilutės mieste“.
3. Papildyti (08) Investicijų pritraukimo ir verslo vystymo programą priemone 08.01.01.91 2014-2020 metų INTERREG Lietuvos-Latvijos bendradarbiavimo per sieną programos projektas „Tarpsieninio bendradarbiavimo stiprinimas, kuriant tvarią ilgalaikę plėtrą tarp Klaipėdos ir Kuržemės regionų“.
4. Patikslinti (08) Investicijų pritraukimo ir verslo vystymo programos priemonę 08.01.01.60, pakeičiant „Atsinaujinančių energijos išteklių (saulės) panaudojimas visuomeninės ir gyvenamosios (įvairių socialinių grupių asmenims) paskirties pastatuose“ pavadinimą į „Atsinaujinančių energijos išteklių (saulės, vėjo, geoterminės energijos ar kitų, išskyrus biokuro) panaudojimas visuomeninės ir gyvenamosios (įvairių socialinių grupių asmenims) paskirties pastatuose“.

Savivaldybės meras

Virgilijus Pozingis

2019-07-

Dalia Rudienė Remigijus Budrikas Arvydas Bielskis Dana Junutienė

2019-07-08 2019-07-10 2019-07-08 2019-07-08

Parengė

Aušra Stakvilevičienė

2019-06-27

**ŠILUTĖS RAJONO SAVIVALDYBĖS ADMINISTRACIJOS**

PLANAVIMO IR PLĖTROS SKYRIUS

**AIŠKINAMASIS RAŠTAS**

**DĖL ŠILUTĖS RAJONO SAVIVALDYBĖS TARYBOS 2018 M. GRUODŽIO 20 D. SPRENDIMO NR. T1-1193 „DĖL ŠILUTĖS RAJONO SAVIVALDYBĖS 2019-2021 M. STRATEGINIO VEIKLOS PLANO PATVIRTINIMO“ PAKEITIMO**

2019 m. birželio 27 d.

|  |
| --- |
| ***1. Parengto projekto tikslai ir uždaviniai.*** |
| Šiuo sprendimu yra pakeičiamas Šilutės rajono savivaldybės 2019-2021 m. strateginis veiklos planas, patvirtintas Šilutės rajono savivaldybės tarybos 2018 m. gruodžio 20 d. sprendimu Nr. T1-1193 „Dėl Šilutės rajono savivaldybės 2019-2021 m. strateginio veiklos plano patvirtinimo“ patikslinant (08) Investicijų pritraukimo ir verslo vystymo programos priemonę ir įrašant naujas priemones:(08) Investicijų pritraukimo ir verslo vystymo programa papildoma nauja priemone 08.01.01.89 „Šilutės ir Saldus miestų kultūros paveldo objektų pritaikymas turistiniams bei kultūriniams poreikiams“. Projektas bus įgyvendinamas kartu su Saldus savivaldybės administracija iš Latvijos Respublikos. Projekto pagrindinis tikslas – pastato-sanatorijos, esančios Katalikų bažnyčios g. 3, Šilutėje, paprasto remonto atlikimas ir pastato gydymo paskirties keitimas į kitos paskirties patalpas pritaikant daugiafunkciniam Šilutės miesto bendruomenės centrui. Bendra projekto vertė – 920 000,00 Eur, kiekvienai savivaldybei po 460 000,00 Eur. 85 procentai lėšų bus kompensuojama 2014-2020 m. INTERREG V-A Lietuvos ir Latvijos bendradarbiavimo per sieną programos lėšomis, 15 procentų – nuosavas indėlis.(08) Investicijų pritraukimo ir verslo vystymo programa papildoma nauja priemone 08.01.01.90 „Šyšos upės senvagės II dalies ir Pievų g. demontuojamų garažų užterštų teritorijų sutvarkymas Šilutės mieste“. Projekto tikslas – siekiant išvengti pavojaus aplinkai, žmonių sveikatai ir sumažinti pavojingų cheminių medžiagų grunte ir (ar) požeminiame vandenyje lygį, įgyvendinti priemones, skirtas tinkamai aplinkos apsaugai, užterštų teritorijų ir pavojingiausių taršos židinių sutvarkymui. Bendra projekto vertė – 1 414 804,60 Eur, iš jų ES lėšos – 1 344 064,36 Eur (95 proc.), Savivaldybės lėšos – 70 740,24 Eur (5 proc.). Šyšos upės senvagės II dalies teritorijos tvarkymui numatyta 306 238,90 Eur, iš jų ES lėšos – 290 926,95 Eur, SB lėšos – 15 311,95 Eur. Demontuojamų garažų teritorijos Pievų g. sutvarkymui numatyta 1 108 565,70 Eur, iš jų ES lėšos – 1 053 137,41 Eur, SB lėšos – 55 428,29 Eur.(08) Investicijų pritraukimo ir verslo vystymo programa papildoma nauja priemone 08.01.01.91 „Tarpsieninio bendradarbiavimo stiprinimas, kuriant tvarią ilgalaikę plėtrą tarp Klaipėdos ir Kuržemės regionų“. Projekto tikslas – stiprinti tarpvalstybinį regioninį bendradarbiavimą bei žmogiškuosius gebėjimus ir kompetencijas bei parengti darnaus regioninio vystymosi plėtros dokumentus ir veiksmų planus iki 2030 metų. Projekto pagrindinis partneris – Latvijos Kuržemės regionas. Viso projekto vertė – 500 000,00 Eur (po 250 000,00 Eur Kuržemės ir Klaipėdos regionams). Iš Klaipėdos regionui skirtų 250 000,00 Eur, 85 proc. bus finansuojami Europos regioninės plėtros fondo lėšomis, t.y. 212 500,00 Eur., Klaipėdos regiono savivaldybių prisidėjimo prie projekto dalis – 37 500,00 Eur (15 proc.). Iš šios sumos kiekvienai Klaipėdos regiono savivaldybei tenkanti prisidėjimo dalis būtų apie 5 357,14 Eur.(08) Investicijų pritraukimo ir verslo vystymo programoje pakeičiamas priemonės 08.01.01.60 „Atsinaujinančių energijos išteklių (saulės) panaudojimas visuomeninės ir gyvenamosios (įvairių socialinių grupių asmenims) paskirties pastatuose“ pavadinimas į „Atsinaujinančių energijos išteklių (saulės, vėjo, geoterminės energijos ar kitų, išskyrus biokuro) panaudojimas visuomeninės ir gyvenamosios (įvairių socialinių grupių asmenims) paskirties pastatuose“. 2019 m. birželio 27 d. sprendimu Nr. T1-60 buvo pritarta projektui, panaudojant ne tik saulės energiją, bet ir kitus atsinaujinančius energijos išteklius. Tokiu pagrindu reikalingas pavadinimo keitimas.  |
| ***2. Kaip šiuo metu yra sureguliuoti projekte aptarti klausimai.*** |
| VadovaujantisŠilutės rajono savivaldybės strateginio planavimo metodika (2013 m. liepos 25 d. sprendimas Nr. T1-849), 2018 m. gruodžio 20 d. Savivaldybės tarybos sprendimu Nr. T1-1193 „Dėl Šilutės rajono savivaldybės 2019-2021 m. strateginio veiklos plano patvirtinimo“, buvo patvirtintas Šilutės rajono savivaldybės 2019-2021 m. strateginis veiklos planas ir padalinių vykdomos programos.  |
| ***3. Kokių pozityvių rezultatų laukiama.*** |
| Kadangi atsirado būtinybė keisti esmines SVP nuostatas, t. y. papildyti Šilutės rajono savivaldybės 2019-2021 m. strateginio veiklos plano (08) Investicijų pritraukimo ir verslo vystymo programą, būtinas Savivaldybės tarybos pritarimas, kaip tai numatyta Šilutės rajono savivaldybės strateginio planavimo metodikoje, patvirtintoje 2013 m. liepos 25 d. Šilutės rajono savivaldybės tarybos sprendimu Nr. T1-849 „Dėl Šilutės rajono savivaldybės strateginio planavimo metodikos patvirtinimo“.Tarybai pritarus minėtiems papildymams, Savivaldybės padaliniai galės įgyvendinti strateginius tikslus, kurie numatyti Strateginio veiklos plano programose.  |
| ***4. Galimos neigiamos priimto projekto pasekmės ir kokių priemonių reikėtų imtis, kad tokių pasekmių būtų išvengta.*** |
| *-------------* |
| ***5. Kokie šios srities aktai tebegalioja (pateikiamas šių aktų sąrašas) ir kokius galiojančius aktus reikės pakeisti ar panaikinti; jeigu reikia Kolegijos ar mero priimamų aktų, kas ir kada juos turėtų parengti, priėmus teikiamą projektą.*** |
| *-------------* |
| ***6. Jeigu reikia atlikti sprendimo projekto antikorupcinį vertinimą, sprendžia projekto rengėjas, atsižvelgdamas į Teisės aktų projektų antikorupcinio vertinimo taisykles.*** |
| Antikorupcinis vertinimas nereikalingas. |
| ***7. Projekto rengimo metu gauti specialistų vertinimai ir išvados, ekonominiai apskaičiavimai (sąmatos) ir konkretūs finansavimo šaltiniai.*** |
| *-------------* |
| ***8. Projekto autorius ar autorių grupė.*** |
| Planavimo ir plėtros skyriaus vyriausioji specialistė Aušra Stakvilevičienė. |
| ***9. Reikšminiai projekto žodžiai, kurių reikia šiam projektui įtraukti į kompiuterinę paieškos sistemą.*** |
| Prioritetai, strateginis plėtros planas, veiklos planas |
| ***10. Kiti, autorių nuomone, reikalingi pagrindimai ir paaiškinimai.*** |
| ------------- |

Planavimo ir plėtros skyriaus vyriausioji specialistė Aušra Stakvilevičienė